ธปท.ไม่พบเงินทุนเคลื่อนผืดปกติเหตุสึนามิ
ธปท.ยังไม่พบเงินทุนเคลื่อนย้ายผิดปกติชี้ภัยพิบัติญี่ปุ่นกระทบการส่งออกระยะสั้น ตามผลกระทบการแพร่กระจายสารกัมตภาพรังสีต่อระยะยาว
21 มี.ค. 2554

ธปท.ยังไม่พบเงินทุนเคลื่อนย้ายผิดปกติชี้ภัยพิบัติญี่ปุ่นกระทบการส่งออกระยะสั้น ตามผลกระทบการแพร่กระจายสารกัมตภาพรังสีต่อระยะยาว 
นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) เปิดเผยภายการประชุมคณะกรรมการร่วมภาครัฐแลเอกชน ( กรอ. ) ซึ่งได้มีการหารือ เรื่องผลกระทบทางเศรษฐกิจของไทยจากเหตุภัยพิบัติในประเทศญี่ปุ่นว่า ที่ผ่านมายังไม่พบการเคลื่อนย้ายเงินแบบผิดปกติ จากเดิมที่คาดว่าจะมีบริษัทระกันภัยในญี่ปุ่น 
เตรียมขอไถ่ถอนพันธบัตรเพื่อนำเงินกลับชดเชยความเสียหาย  แต่เท่าที่ ธปท. ตรวจสอบมาพบว่าบริษัทประกันภัยญี่ปุ่นไดเทำข้อตกลงกับรัฐบาลว่าหากมีความเสียหายสูงเกินกว่าที่บริษัทจะรับได้ ทางรัฐบาลจะเป็นผู้เข้ามาช่วยเหลือและรับภาระส่วนนี้ให้ 
นอกจากนี้ยังพบว่ามีกลุ่มประเทศอุตสาหกรรมชั้นนำ 7 ประเทศหรือ  G7 เข้ามาแทรกแซงตลาดเงินทำให้ค่าเงินเยนไม่ได้แข็งค่าอย่างที่คาดไว้ ส่วนค่าเงินบาทที่แข็งค่าในสัปดาห์ก่อนเกิดจากมีบริษัทประกันภัยเทขายดอลล่าร์สหรัฐ เพื่อซื้อเงินเยนเตรียมเก็บไว้ อย่างไรก็ตามเห็นว่าค่าเงินบาทยังไม่ได้รับผลกระทบจากภัยพิบัติในญี่ปุ่น ซึ่งเห็นว่าการเคลื่อนไหวของค่าเงินบาทยังเป็นไปตามปัจจัยพื้นฐานอยู่
นายประสาร กล่าวอีกว่า ธปท.ประเมินผลกระทบในระยะสั้นคาดว่าจะกระทบต่อการส่งออกบางส่วน ส่วนการลงทุนไม่ยังไม่กระทบ ขณะที่ระยะยาวทั้งเรื่องการส่งออกและลงทุนยังต้องติดตามผลกระทบในญี่ปุ่นอย่างใกล้ชิด เพราะยังมีปัจจัยเรื่องสารกัมตภาพรังสี ที่ต้องรอดูผลกระทบต่อ 
"ยังไม่กระทบมากนักค่าเงินบาทขณะนี้เข้าสู่ภาวะปกติ การไหลเข้าออกเงินทุนยังไม่พบอะไรที่ผิดปกติ แต่ธปท. ต้องติดตามและจะนำไปใช้เป็นปัจจัยในการคำนวณจีดีพีในครั้งหน้าต่อ " นายประสารกล่าว 
ขณะที่ผลกระทบจากสถาบันการเงินไทยขณะนี้ยังไม่ไได้รับผลกระทบ ทั้งสถาบันการเงินไทยและสาขาที่อยู่ในญี่ปุ่นทุกแห่งไม่สาขาไหนได้รับผลกระทบเพราะอยู่ในพื้นที่ห่างไกล เช่นเดียวกับธนาคารพาณิชย์ญี่ปุ่นในไทย ไม่ได้รับความเสียหายยังสามารถประกอบธุรกิจได้ตามปกติ และหากกรณีที่เกิดผลกระทบสามารถแจ้งข้อมูลรายงานมาที่ ธปท.ได้